
Text rozhodnutia
Súd: Krajský súd Nitra Spisová značka: 8CoP/21/2016 Identifikačné číslo súdneho spisu: 4116201302 Dátum vydania rozhodnutia: 29. 04. 2016 Meno a priezvisko sudcu, VSÚ: JUDr. Adriana Kálmánová, PhD. ECLI: ECLI:SK:KSNR:2016:4116201302.2 Uznesenie Krajský súd v Nitre vo veci starostlivosti súdu o maloleté deti F.: U., nar. XX.XX.XXXX, bytom u otca, C., nar. XX.XX.XXXX, F., nar. XX.XX.XXXX a G., nar. XX.XX.XXXX, bytom u matky, zastúpené Úradom práce, sociálnych vecí a rodiny v Nitre, Štefánikova tr. 88, Nitra, ako kolíznym opatrovníkom, deti rodičov: M. F., nar. XX.XX.XXXX, t. č. bytom O. - M., E. XX a E. F., nar. XX.XX.XXXX, t. č. bytom P., ul. M. F. XX/XX, o návrhu navrhovateľky M. M., nar. XX.XX.XXXX, bytom O., E. XX, o nariadenie predbežného opatrenia, o odvolaní otca proti uzneseniu Okresného súdu v Nitre zo dňa 19. februára 2016 č. k. 24P/13/2016-16, takto r o z h o d o l : Odvolací súd p r i p ú š ť a späťvzatie návrhu navrhovateľky na nariadenie predbežného opatrenia, uznesenie o nariadení predbežného opatrenia z r u š u j e a konanie z a s t a v u j e . o d ô v o d n e n i e : Napadnutým uznesením súd prvého stupňa nariadil predbežné opatrenie, ktorým maloleté deti F., C., nar. XX. XX. XXXX, F., nar. XX. XX. XXXX a G., nar. XX. XX. XXXX dočasne zveril do starostlivosti navrhovateľky M. M. a návrh navrhovateľky na dočasné zverenie maloletého U., nar. XX.XX.XXXX do jej starostlivosti zamietol. Rozhodnutie odôvodnil s poukazom na doposiaľ vykonané dokazovanie, z ktorého mal preukázané, že maloleté deti C., F. a G. sa nachádzajú v domácnosti navrhovateľky a ona zabezpečuje osobnú starostlivosť o deti. Aj keď v domácnosti žije matka maloletých detí, tá nie je schopná sa o deti postarať a zabezpečiť základné potreby, čo vyplýva z vyjadrenia navrhovateľky, ako aj otca a komplexného posudku Úradu práce, sociálnych vecí a rodiny v Prievidzi zo dňa 14.01.2004, preto je v záujme maloletých detí, aby boli dočasne zverené do osobnej starostlivosti navrhovateľky. Starostlivosť o maloletého U. zabezpečuje otec, ktorý s ním žije v spoločnej domácnosti u svojich rodičov, je schopný sa o maloletého U. riadne postarať a aj maloletý sa vyjadril, že má k otcovi vytvorený citový vzťah a chce s ním zostať naďalej v spoločnej domácnosti, preto návrh na zverenie maloletého U. predbežným opatrením do starostlivosti navrhovateľky zamietol. Proti uzneseniu podal v zákonnej lehote odvolanie otec, ktorý nesúhlasil so zverením detí navrhovateľke. Uviedol, že už s manželkou M.ijú v spoločnej domácnosti v P.. Manželka je psychicky narušená, ale stará sa o ňu, aj o všetky štyri deti. Manželka je spokojná, že je celá rodina spolu, bola predvolaná na Úrad práce, sociálnych vecí a rodiny. Vyjadrila sa, že chce byť spolu s deťmi. Navrhovateľka písomným podaním doručeným súdu prvého stupňa 09.03.2016 navrhla konanie o predbežnom opatrení zastaviť z dôvodu, že pominuli dôvody na zverenie detí predbežným opatrením do jej starostlivosti. Otec detí so späťvzatím návrhu súhlasil. Podľa § 208 OSP ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Odvolací súd v súlade s ustanovením § 208 OSP rozhodol tak, ako je uvedené vo výroku tohto uznesenia s poukazom na to, že navrhovateľka svojím podaním v čase, kým rozhodnutie nenadobudlo právoplatnosť zobrala návrh na nariadenie predbežného opatrenia späť a otec maloletých detí so späťvzatím návrhu súhlasil. Toto rozhodnutie bolo prijaté odvolacím senátom pomerom hlasov 3:0. Poučenie: Proti tomuto uzneseniu odvolanie nie je prípustné.

